Як адзначыў дырэктар НГМ Сяргей Вечар, выстава ўздымае пытанне памяці, самасвядомасці і адказнасці асобы, шукае карані стаўлення сучаснага грамадства да захавання культурнай спадчыны на прыкладзе яўрэйскіх могілак. Паводле яго слоў, праект звяртае ўвагу на тэму актуальную як для палякаў, так і для беларусаў, бо памяць пра яўрэяў незвычайна важная для грамадскай самасвядомасці жыхароў Цэнтральнай і Усходняй Еўропы.